Title: ข้อกำหนดกรมตำรวจ เรื่อง ชนิด ลักษณะ จำนวนของธงหรือไฟสัญญาณสำหรับรถที่บรรทุกของยื่นเกินความยาวของตัวรถ

ตราครุฑ

ตราครุฑ
ข้อกำหนดกรมตำรวจ
เรื่อง  ชนิด ลักษณะ
จำนวนของธงหรือไฟสัญญาณสำหรับรถที่บรรทุกของ
ยื่นเกินความยาวของตัวรถ
----------

อาศัยอำนาจตามความในมาตรา 15 
แห่งพระราชบัญญัติจราจรทางบก 
พุทธศักราช 2522
อธิบดีกรมตำรวจประกาศกำหนดชนิด  ลักษณะ  จำนวนธงหรือไฟสัญญาณสำหรับรถที่บรรทุกของยื่นเกิน
ความยาวของตัวรถ

1. ธง 
มีลักษณะเป็นรูปสี่เหลี่ยมผืนผ้า ขนาดกว้าง 30 เซนติเมตร  ยาว 45 เซนติเมตร
ทำด้วนผ้าหรือวัสดุสังเคราะห์สีแดงเรืองแสง  ไม่ขาดชำรุด  หรือเปรอะเปื้อนจนเสื่อมสภาพการเรือง
แสง

2. ไฟสัญญาณแสงแดง  ส่องออกท้ายรถให้สามารถเห็นแสงไฟได้ชัดเจนในระยะไม่น้อยกว่า
150
เมตร

3.  ถ้าสิ่งของที่บรรทุกกว้างเกิน
1 เมตร  ให้ติดธงตามข้อ 1  ทั้งด้านซ้ายและด้านขวาเพื่อ
แสดงว่าส่วนกว้างของสิ่งของนั้น  และในเวลาต้องเปิดไฟ  ตามมาตรา 11  แห่งพระราชบัญญัติจราจร
ทางบก  พุทธศักราช
2522  ให้ใช้โคมไฟสัญญาณตามข้อ 2  ติดไว้ตรงจุดที่ติดธงด้วย

4.  ถ้าสิ่งของที่บรรทุกยาวเกินตัวรถตั้งแต่
2.50 เมตรขึ้นไป 
ต้องติดธงหรือโคมไฟไว้กึ่งกลาง
ด้านข้างของสิ่งของนั้นข้างละ 1 ชุด  ส่วนลักษณะของธงและโคมไฟ  ตลอดจนเงื่อนไขในการใช้  ให้
เป็นไปตามที่กำหนดไว้ในข้อ 1 , 2 และ 3

ทั้งนี้ตั้งแต่วันประกาศในราชกิจจานุเบกษาเป็นต้นไป

กำหนด ณ วันที่ 20 เมษายน พ.ศ. 2522

พลตำรวจเอก มนต์ชัย พันธุ์คงชื่น

      อธิบดีกรมตำรวจ